ROMÂNIA

JUDEȚUL MUREȘ

COMUNA ACĂȚARI

CONSILIUL LOCAL

**H O T Ă R Â R E A nr.30**

**din 30 aprilie 2024**

privind avizarea încheierii unui act adiţional la la contractul nr. 3248/18.10.2022 de delegare a gestiunii activităţilor de colectare şi transport a deşeurilor municipale şi a altor fluxuri de deşeuri, componente ale serviciului de salubrizare al Județului Mureș din cadrul Sistemului de Management Integrat al Deșeurilor Municipale Solide din Județul Mureș (SMIDS Mureș) – zona 1 Sânpaul

Consiliul local al comunei Acățari întrunit în şedinţa ordinară din data de 30 aprilie 2024.;

Având în vedere referatul de aprobare a Primarului comunei Acățari nr.2793/2024 , raportul compartimentului de resort nr. 2799/2024

Ţinând cont de prevederile art.10 alin. (3), coroborate cu cele ale art. 34 din Contractul de delegare nr. 3248/18.10.2022 încheiat cu SC BISSDOG SRL, ale art.33 din Ordinul președintelui ANRSC nr.640/2022 privind aprobarea Normelor metodologice de stabilire, ajustare sau modificare a tarifelor pentru activităţile de salubrizare, precum şi de calculare a tarifelor/taxelor distincte pentru gestionarea deşeurilor şi a taxelor de salubrizare, cu modificările și completările ulterioare, precum şi de cele ale art.9 alin.(2) lit.„d” şi art.23 alin.(1) lit.„b” din Legea serviciilor comunitare de utilităţi publice nr.51/2006, cu modificările şi completările ulterioare,

Având în vedere adresa nr. 588/19.03.2024 al SC BISSDOG SRL, raportul tehnico-economic nr. 120/02.04.2024 al ADI Ecolect Mureș,

Cu respectarea dispozițiilor Legii nr.52/2003 privind transparența decizională în administrația publică, modificată și completată,

În temeiul art. 129 alin. (2) lit. „d” coroborat cu alin. (7) lit. „n”, art. 132, art. 139 alin. (1) din OUG 57/2019 privind codul administrativ

**HOTĂRĂȘTE:**

**Art.1.** Se avizează, fișele de fundamentare actualizate, conform Fișelor de fundamentare cuprinse în anexa nr. 1

**Art.2.** Se avizează ajustarea tarifului de operare al operatorului serviciului delegat, cu indicele prețurilor de consum total aferent perioadei octombrie 2022 – februarie 2024, de la 395,26 lei/tonă, fără TVA la 436,45 lei/tonă, fără TVA, pentru activitatea de colectare separată și transportul separat, al Deșeurilor Municipale, cu excepția deșeurilor de hârtie, metal, plastic și sticlă din deșeurile municipale, conform Fișei de fundamentare cuprinsă în anexa nr. 2.

**Art.3.** Se avizează ajustarea tarifului de operare al operatorului serviciului delegat, cu indicele preturilor de consum total aferent perioadei octombrie 2022 – februarie 2024 de la 429,62 lei/tonă, fără TVA la 474,38 lei/tonă, fără TVA, pentru activitatea de colectare separată și transportul separat al Deșeurilor Municipale de hârtie, metal, plastic și sticlă din deșeurile municipale, conform Fișei de fundamentare cuprinsă în anexa nr. 3.

**Art.4.** Se avizează actul adiţional la Contractul nr. 3248 din 18.10.2023, conform anexei nr.4.

**Art.5.** Anexele nr. 1 – 4 fac parte integrantă din prezenta hotărâre.

**Art.6.** Se mandatează Asociația de Dezvoltare Intercomunitară „Ecolect Mureş” prin Directorul executiv să semneze actul adiţional la contractul de delegare, avizat la art.4.

**Art.7.** Se mandatează Primarul comunei Acățari, d-ul Osvath Csaba, să voteze în AGA ADI „Ecolect Mureş” aprobarea actului adițional conform art.4.

**Art.8.** Prezenta hotărâre se comunică Instituţiei Prefectului Judeţul Mureş, Județului Mureș, precum şi Asociaţiei de Dezvoltare Intercomunitară “Ecolect Mureş”, care va supune aprobării în Adunarea generală actul adițional aprobat la art.6 și răspunde de aducerea ei la îndeplinire.

Preşedinte de şedinţă,

Veres Gaspar-Ervin

Contrasemnează,

Secretar general,

Jozsa Ferenc